**ՀԻՄՆԱՎՈՐՈՒՄ**

**« Հայաստանի Հանրապետության ԿԱՌԱՎԱՐՈՒԹՅԱՆ 2019 ԹՎԱԿԱՆԻ**

**ՄԱՐՏի 29-Ի n 361-լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

1. **Անհրաժեշտությունը**

«Հայաստանի Հանրապետության կառավարության 2019 թվականի մարտի 29-ի N 361-L որոշման մեջ փոփոխություններ կատարելու մասին» ՀՀ կառավարության որոշման նախագծի (այսուհետ` նախագիծ) մշակման անհրաժեշտությունը պայմանավորված է Հայաստանի Հանրապետության կառավարության 2019 թվականի մարտի 29-ի N 361-L որոշմամբ հաստատված Հայաստանի Հանրապետությունում խաղողի, ժամանակակից տեխնոլոգիաներով մշակվող ինտենսիվ պտղատու այգիների և հատապտղանոցների հիմնման համար պետական աջակցության ծրագրի շրջանակներում այգիների հիմնման համար սահմանված սահմանաչափերը ավելացնելու, 0.5-10 հա այգիներ հիմնող տնտեսավարողների պետական աջակցության չափը ավելացնելու և շահառուների ավելի լայն շրջանակների պետական աջակցության ծրագրից օգտվելու հնարավորություն ընձեռնելու հետ:

**2. Ընթացիկ իրավիճակը և տվյալ բնագավառում իրականացվող քաղաքականությունը**

Մատչելի նպատակային վարկերի տրամադրման միջոցով ինտենսիվ պտղատու և հատապտղատու այգետնկումների խթանմամբ հանրապետությունում պտղաբուծության զարգացմանը նպաստելու, պտղի և հատապտղի արտադրության ծավալները ավելացնելու նպատակով ՀՀ կառավարության 2017 թվականի դեկտեմբերի 21-ի N 53 արձանագրային որոշմամբ հավանության է արժանացել Հայաստանի Հանրապետությունում ժամանակակից տեխնո­լոգիաներով մշակվող ինտենսիվ պտղատու այգիների հիմնման համար վարկային տոկո­սադրույքների սուբսիդավորում» պիլոտային ծրագիրը, իսկ այգետնկումների խթանմամբ հանրապետությունում պտղաբուծության և խաղողագործության զարգացմանը նպաստելու, խաղողի, պտղի և հատապտղի արտադրության ծավալները ավելացնելու նպատակով ՀՀ կառավարության 2019 թվականի մարտի 29-ի N 361-Լ որոշմամբ հաստատվել է Հայաստանի Հանրապետությունում խաղողի, ժամանակակից տեխնոլոգիաներով մշակվող ինտենսիվ պտղատու այգիների և հատապտղանոցների հիմնման համար պետական աջակցության ծրագիրը, որի շրջանակում այգետնկումներ կատարելու նպատակով 0.5-ից 10 հեկտար ինտենսիվ պտղատու այգիների և խաղողանոցների, ինչպես նաև 0.5-ից 3 հեկտար հատապտղանոցների հիմնման նպատակով վարկերի տոկոսադրույքների սուբսիդավորմամբ տրամադրվում է պետական աջակցություն: Նույն ծրագրի շրջանակում ծախսերի փոխհատուցման եղանակով պետական աջակցություն է տրամադրվում 0.5 - 5 հա խաղողի այգու, 0.5 - 3.0 հա ինտենսիվ պտղատու այգու և հատապտղանոցի հիմնման համար՝ կատարված ծախսերի 40 տոկոսի չափով, իսկ սահմանամերձ համայնքներում այգեհիմնում իրականացնող շահառուների կամ առնվազն 3 հա այգի հիմնող կոոպերատիվների համար` ծախսերի 50 %-ի չափով՝ առանց առաջին տարվա խնամքի ծախսերի: 2019 թվականին՝ սեպտեմբերի 30-ի դրությամբ տրամադրվել է 208 մլն դրամ ընդհանուր գումարով թվով 5 վարկ՝ 22.8 հա այգու հիմնման համար և ստացվել է թվով 11 փոխհատուցման դիմում՝ 28.4 հա այգու հիմնման համար:

Նախագծով առաջարկվում է վարկերի տոկոսադրույքների սուբսիդավորման եղանակով պետական աջակցություն տրամադրել 0.5-ից 100 հեկտար ինտենսիվ պտղատու այգիների, խաղողանոցների և հատապտղանոցների հիմնման համար, ներառյալ առաջին տարվա խնամքի ծախսերը և ծախսերի փոխհատուցման եղանակով՝ 0.5-ից 10 հեկտար ինտենսիվ պտղատու այգիների, խաղողանոցների և հատապտղանոցների հիմնման համար՝ բոլոր շահառուների համար 50 տոկոսի չափով՝ առանց առաջին տարվա խնամքի ծախսերի:

**3. Կարգավորման նպատակը և բնույթը**

Նախագծով առաջարկվող փոփոխությունները նպատակ ունեն բարձրացնել ծրագրի արդյունավետությունը` հնարավորություն տալով նրանում ընդգրկվել ավելի լայն շահառուների շրջանակ (0.5 - 100 հա այգեհիմնումներ կատարելու հնարավորություն) և 0.5 - 10 հա այգիներ հիմնող տնտեսավարողների համար ավելացնել պետական աջակցության չափը: Տնտեսավարողները հնարավորություն կունենան ստանալ պետական աջակցություն (վարկերի տոկոսադրույքների սուբսիդավորմամբ) 0.5 - 100 հա այգեհիմնումներ կատարելու համար (գործող ծրագրով՝ 0.5 - 10 հա) և բոլոր 0.5 - 10 հա-ի վրա այգեհիմնումներ կատարող շահառուները կարող են ստանալ պետական աջակցություն ծախսերի փոխհատուցման եղանակով՝ կատարված ծախսերի 50 տոկոսի չափով (գործող ծրագրով՝ 0.5 - 5 հա խաղողի այգու, 0.5 - 3 հա ինտենսիվ պտղատու այգու և հատապտղանոցի հիմնման համար՝ կատարված ծախսերի 40 տոկոսի չափով, իսկ սահմանամերձ համայնքներում այգեհիմնում իրականացնող շահառուների կամ առնվազն 3 հա այգի հիմնող կոոպերատիվների համար` ծախսերի 50 %-ի չափով): Միաժամանակ, կատարվել է նշենու գծով 1 հա ինտենսիվ պտղատու այգում ծառերի նվազագույն չափի ճշգրտում՝ 1000 հատը փոխարինվել է 300 հատով:

**4.Տվյալ բնագավառում իրականացվող քաղաքականությունը**

Նախագծի ընդունման արդյունքում ոլորտում իրականացվող քաղաքականության փոփոխություն չի նախատեսվում:

**5. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ էկոնոմիկայի նախարարության կողմից:

**6. Ակնկալվող արդյունքը**

Նախագծի ընդունմամբ ակնկալվում է ծրագրին ավելի լայն շահառուների շրջանակի մասնակցություն, ինչը կխթանի նոր այգիների հիմնման գործընթացը, կավելանան այգիների տարածքները, հին ցածր բերքատու այգիներին կփոխարինեն բարձր բերքատու, թարմ սպառման (արտահանման) և վերամշակող ընկերությունների պահանջներին համապա­տասխանող սորտերի այգիները:

**ՏԵՂԵԿԱՆՔ**

**« Հայաստանի Հանրապետության ԿԱՌԱՎԱՐՈՒԹՅԱՆ 2019 ԹՎԱԿԱՆԻ**

**ՄԱՐՏի 29-Ի n 361-լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԸՆԴՈՒՆՎԵԼԻՔ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության կառավարության 2019 թվականի մարտի 29-ի N 361- Լ որոշման մեջ փոփոխություններ կատարելու մասին» ՀՀ կառավարության որոշման ընդունման կապակցությամբ այլ նորմատիվ իրավական ակտեր ընդունել անհրաժեշտ չէ:

**ՏԵՂԵԿԱՆՔ**

**« Հայաստանի Հանրապետության ԿԱՌԱՎԱՐՈՒԹՅԱՆ 2019 ԹՎԱԿԱՆԻ**

**ՄԱՐՏի 29-Ի n 361-լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության կառավարության 2019 թվականի մարտի 29-ի N 361- Լ որոշման մեջ փոփոխություններ կատարելու մասին»ՀՀ կառավարության որոշման ընդունման կապակցությամբ պետական կամ տեղական ինքնակառավարման բյուջեում եկամուտների և ծախսերի ավելացում կամ նվազեցում չի նախատեսվում: